Jabarkan Muzium dari Hittite dalam bahasa melayu

Muzium Ketamadunan Anatolia di Ankara, Turki kaya dengan koleksi artifak bangsa Hit dan Anatolia.

Kerajaan Hit berpusat di tanah sekeliling Hattusya dan Nesya (Kültepe), dipanggil "tanah Hatti (). Selepas Hattusya dijadikan ibu negeri, kawasan di lingkungan liku Sungai Kızılırmak (bahasa Hit: Marasyantia) dianggap sebagai pusat negeri, dan beberapa undang-undang Hit membuat batasan antara "belah sungai yang ini" dan "belah sungai yang itu". Contohnya, ganjaran penangkapan seorang hamba abdi yang lari melepasi sungai itu lebih tinggi daripada jika dia ditangkap sebelum itu.

Di barat dan selatan dari pusat wilayah ialah sebuah kawasan yang dikenali sebagai Luwia dalam teks-teks Hit awal. Panggilan ini digantikan dengan nama Arzawa dan Kizzuwatna apabila kerajaan-kerajaan tersebut muncul. Apapun, orang Hit tetap menggelar bahasa yang datang dari kawasan mereka sebagai bahasa Luwia. Sebelum kebangkitan Kizzuwatna, jantung wilayah tersebut di Kilikia dipanggil oleh orang Hit sebagai Adania. Apabila ia memberontak dari kerajaan Hit semasa zaman pemerintahan Ammuna, nama Kizzuwatna ditadbirkan dan berkembang ke utara, merangkum Pergunungan Anti-Taurus bawah juga. Di utara tinggalnya orang pergunungan dipanggil orang Kaska. Di tenggara kerajaan Hit ialah Empayar Mitanni milik bangsa Hurri. Pada zaman kemuncak, semasa Mursyili II memerintah, empayar Hit berkembang dan mengilhak Arzawa di barat, Mitanni di timur, banyak wilayah Kaska di utara serta Hayasya-Azzi di timur laut jauh, dan selatan Kanaan sehingga sejauh sempadan selatan Lubnan.